ANUNŢ

**privind organizarea consultării publice asupra proiectului Hotărârii Guvernului pentru aprobarea Regulamentului privind uleiurile uzate**

 În conformitate cu prevederile Legii nr. 239-XVI din 13 noiembrie 2008 privind transparenţa în procesul decizional, Ministerul Agriculturii, Dezvoltării Regionale și Mediului anunţă, începând cu 07.11.2017, iniţierea consultărilor publice asupra Analizei impactului de reglementare la proiectul Hotărârii Guvernului pentru aprobarea Regulamentului privind uleiurile uzate.

 ***Scopul proiectului*** este de a îmbunătăţi performanţa de protecţie a mediului şi sănătăţii populaţiei prin prevenirea sau reducerea efectelor negative ale generării şi gestionării uleiurilor uzate.

***Necesitatea elaborării*** şi adoptării proiectului menționat reiese din faptul că, la mometul de față nu există un act regulatoriu, ce ar reglementa procesul de prevenire, valorificare și eliminare a deșeurilor menționate, precum și creșterea continuă a volumului acestora, cât și în scopul realizării prevederilor Planului naţional de acţiuni pentru implementarea Acordului de Asociere Republica Moldova – Uniunea Europeană, în perioada 2017-2019, aprobat prin Hotărârea Guvernului nr. 1472 din  30.12.2016.

 ***Beneficiarii proiectului*** sunt autorităţile publice centrale şi locale, agenții economici, persoane fizice și juridice din Republica Moldova.

 ***Rezultatul scontat*** de pe urma aprobării proiectului Hotărârii Guvernului pentru aprobarea Regulamentului privind uleiurile uzate constă în diminuarea poluării mediului și a efectelor negative asupra sănătății populației.

***Recomandările*** pe marginea AIR la proiectul Hotărârii Guvernului sus menţionat, pot fi expediate până la data de 30.11.2017 în adresa dlui Bulimaga Constantin,șef laborator ,,Ecourbanistică”, Institutul de Ecologie și Geografie, AȘM, la adresa de email:cbulimaga@yahoo.com, tel. 022-72-35-44 sau la adresa: mun. Chişinău, str. Constantin Tănase 9, biroul 613, Ministerul Agriculturii, Dezvoltării Regionale și Mediului.

 Proiectul Hotărârii Guvernului pentru aprobarea Regulamentului privind uleiurile uzate este disponibil pe pagina web oficială a Ministerului: [www.madrm.gov.md](http://www.madrm.gov.md).